Downloaded from YTS.BZ
Official YIFY movies site: YTS.BZ
Hätäkeskus. Mitä on tapahtunut?
Joku hyökkäsi takaani, heitti seinää vasten ja kuristi minua.
Hän sanoi hoitelevansa minut.
Kun yritin liikkua, mies tarttui hiuksiini niskasta.
Mieheni eksä on uhkaillut raiskauksella, lapseni tappamisella…
UUSI VIESTI
VARASTIT ELÄMÄNI
SAAT MAKSAA TÄSTÄ.
…outo ja väkivaltainen vainoamistapaus.
Poliisin mukaan nainen terrorisoi toista naista netti-ilmoituksen avulla.
Sain taas meilin häneltä.
OLE VARUILLASI
Hän on käynyt työpaikallani ja tietää, miltä näytän.
SINÄ KUOLET
Miten taltutamme tämän naisen? Mitä meidän pitää tehdä?
ET PÄÄSE PAKOON MINUA.
MYRKYLLINEN RAKKAUSTARINA
ANAHEIM LOS ANGELESIN LÄHISTÖSSÄ
Minulla on kaksi toivetta.
Ensinnäkin toivon, ettei tätä olisi tapahtunut.
Toinen toiveeni on,
että kaikki kertoisivat totuuden tämän tarinan tapahtumista.
Vuonna 2016 Ian ja minä olimme olleet ystäviä melkein 20 vuotta.
Olimme työkavereita Disneylandissa.
Hänen äitinsä oli muuttanut toiseen osavaltioon,
joten minusta tuli hänelle tärkeä tuki.
Nauroimme paljon.
IANIN PARAS YSTÄVÄ
Meillä oli aina hauskaa yhdessä.
Hän on sellainen tyyppi.
Kun Ian sai tilaisuuden hakea paikkaa liittovaltion seriffilaitoksesta,
hän oli innoissaan.
Liittovaltion seriffilaitos on oikeusministeriön alainen.
Tehtäviin kuuluivat vankien siirrot -
ja liittovaltion tuomareiden turvallisuudesta huolehtiminen.
Se oli tärkeää työtä.
Ian oli ihminen, jolle olisin uskonut henkeni.
Useimmat epäilevät, millainen suhde meillä oikeasti oli,
mutta se oli pelkkää ystävyyttä, ei romanttinen suhde.
Kun hän tapasi Angelan, olin todella iloinen.
Ian oli aina halunnut mennä naimisiin ja saada lapsia.
Hän oli innoissaan siitä, että Angela halusi samoja asioita.
Tapasimme Starbucksissa Anaheimissa. Meillä synkkasi heti.
Hän muutti luokseni asumaan.
Daphne, katsotko kameraan?
Katsotko kameraan?
Hänen hymynsä vei jalat alta. Hän oli suloinen.
Pari viikkoa seurusteltuamme minä kosin häntä.
Hän oli kaikkea, mitä toivoin naiselta.
Ei mennyt monta kuukautta,
kun Ian ja Angela olivat jo naimisissa ja odottivat kaksosia.
Ian oli haltioissaan, koska hän oli aina halunnut isäksi.
TOUKOKUU 2016
Kerran illallisella Ian kertoi Angelan saaneen sähköpostiviestejä.
Lähettäjänä oli "Lilith on totuus".
PAHA NAINEN
Niissä oli raamatullinen sävy.
KÄÄRME - SAATANA - SYNTINEN
Ne olivat todella uhkaavia.
OLET HÄNEN EEVANSA
SINUN PITÄÄ KADOTA
ET USKONUT VAROITUKSIANI
OLE VARUILLASI
TOTUUS
Emme tienneet, mihin "Lilith" viittasi. Ianin ja minun piti googlata se.
Tarujen mukaan Aatamilla oli ennen Eevaa vaimo nimeltä Lilith.
Lilith karkotettiin Eedenistä, koska hän ei ollut Aatamille kuuliainen.
Lilith oli paha nainen,
joka makasi Saatanan kanssa ja synnytti pahuuden olentoja.
Lilith muuttui pahaksi demoniksi,
joka yritti kostonhimossaan siepata ja surmata vastasyntyneitä öisin.
Ian oli kauhuissaan.
Pelästyin kovasti. En tiennyt, mistä se tuli.
Angela oli suunniltaan.
Hieman myöhemmin Angela sanoi, että joku oli väijynyt talon edessä.
Hän ei nähnyt henkilöä kunnolla, mutta häntä pelotti.
HEI, ANGELA
PELATAAN PELIÄ!
KATSELEN, KUN OLET KÄVELYLLÄ.
YRITÄ PÄÄSTÄ TAKAISIN ASUNTOON.
Kuka se oli?
IAN EI RAKASTA SINUA
VARASTIT ELÄMÄNI
VARASTIT RAKKAAN KOTINI
Neljä kuukautta ennen Angelan tapaamista Ian oli eronnut Michellestä.
Ero oli ollut kaikkea muuta kuin mutkaton,
koska Ian jäi asumaan heidän yhteiseen asuntoonsa.
En ole koskaan vihannut Michelleä. Halusin vain hänet pois elämästäni.
Ongelmana oli yhteinen asunto, ja halusin ratkaista sen.
Me kumpikin aloimme epäillä samaa.
"Voi helkkari.
Michelle on viestien lähettäjä."
SILMÄ SILMÄSTÄ
NAUTI VIIMEISESTÄ ILLASTASI TURVASSA.
SINULLE KÄY HUONOSTI.
MICHELLE (IANIN EX-KIHLATTU)
Poliisille ilmoittaminen tuntui aiheelliselta.
3. KESÄKUUTA 2016
Sain raportin eiliseltä. Mitä tänään on sattunut?
Sain taas meilin häneltä.
Hän on käynyt työpaikallani ja tietää, miltä näytän.
Hän kuvaili eilisen asuni.
Joko pysyn kotona turvassa tai menen töihin ja otan riskin.
En tiedä, mihin hän pystyy. En ole edes tavannut häntä.
Seriffinvirastosta neuvottiin hakemaan hätäsuojelumääräystä.
Hätäsuojelumääräystä käytetään yleensä perheväkivaltatapauksissa -
pidätyksen yhteydessä, eikä hän ole saanut lähestymiskieltoa.
Uhkailu on rikos, mutta ensin pitää toimittaa kielto.
Kiitos kovasti. - Ei kestä. Toivottavasti saatte…
Ian ja Angela olivat huolissaan,
koska poliisilla ei ollut perustetta Michellen pidätykseen.
Ianin ja Angelan suhde oli melko tuore,
ja he joutuivat kokemaan jotain niin epänormaalia.
Se oli luonnotonta.
Tuntui pahalta heidän puolestaan.
Pelkäsin, koska en tiennyt, mitä Michelle aikoi.
Menimme poliisilaitokselle, ja Angela haki lähestymiskieltoa.
Tarjouduin toimittamaan lähestymiskiellon Michellelle.
Minua hermostutti.
Siinä tiedoksi.
Toivoin, että kaikki päättyisi siihen ja tilanne rauhoittuisi.
Niin ei tapahtunut.
HEI, ANGELA
Viestejä tuli edelleen.
PERU LÄHESTYMISKIELTO, TAI KÄRSIMYKSESI JATKUU
Uhkailu jatkui.
VARASTAMME LAPSESI JA KATSOMME, KUN SE KUOLEE.
4. KESÄKUUTA 2016
Ian ja Angela soittivat taas poliisille.
Anaheimin poliisi.
Olen tehnyt teille monta ilmoitusta lähestymiskieltoon liittyen.
Henkilö, jolle se määrättiin,
meilaa minulle edelleen sekopäisiä tappouhkauksia.
Hän lähetti viestin heti poliisin käytyä hänen asunnollaan Ontariossa.
Tuntia myöhemmin tuli viesti, jossa oli todella raakoja kuvia.
Asianajajani neuvoi kysymään teiltä, voidaanko hänet nyt pidättää.
Tätä on jatkunut kauan, ja hän rikkoo lähestymiskieltoa.
Saanko nimenne?
Angela. Sukunimi on Diaz.
Selvä. Lähetän partion.
Tulkaa sisään.
Minä olen Ian. Hän on Angela.
Viesteissä on kuvia mestatuista ihmisistä,
abortoiduista ja päättömistä sikiöistä.
Olette kolmas partio, joka on käynyt täällä.
Tänäänkö? - Tällä viikolla.
Lähestymiskielto ja tiedoksiantotodistus.
Selvä.
Kuinka kauan olet tuntenut hänet? - Olimme kaksi vuotta yhdessä.
Erosimme viime elokuussa. En sanoisi tuntevani häntä enää.
Onko hän koskaan ollut väkivaltainen?
Hän meni kerran veitsen kanssa kylppäriin.
Hän on hullu.
Hän kertoi minulle halunneensa tappaa itsensä.
Hän uhkasi "polttaa koko paskan" ja heidät sen mukana.
Viikkoa ennen lähtöään hän oli kiihdyksissä…
Viime vuoden elokuussako? - Niin, viikkoa ennen hänen lähtöään.
Hän itki ja raivosi silmät ammollaan kyyneleet valuen.
Hurja näky.
Hän sanoi, että hän halusi polttaa -
"koko paskan ja itseni, sinut ja koiran sen mukana".
Minulla on yorkki.
En voi tavata ystäviäni. Äitini joutuu tulemaan tänne.
Kaikkien elämät ovat sekaisin, koska se nainen on hullu.
ÄLÄ SOITA POLIISEJA
NÄEN HEIDÄN LÄHTÖNSÄ
SAAT MAKSAA TÄSTÄ.
Aina kun Ianin nimi näkyi puhelimessani, ajattelin: "Mitä tällä kertaa?"
KUOLET TÄNÄ ILTANA
KUN JOKU RAISKAA SINUT
Sitten tapahtui jotain uskomatonta.
Michelle vastasi ilmoitukseen raiskausfantasiasta.
Hän lähetti kuvia Angelasta ja kutsui miehen asunnolle raiskaamaan Angelan.
"Tule kotiini. Älä lopeta, vaikka kirkuisin."
13. KESÄKUUTA 2016
Sain viestin nimimerkiltä Lilithistruth.
Hän halusi toteuttaa raiskausfantasiansa.
Hän lähetti osoitteensa ja kuviaan -
ja sanoi: "Tule asunnolleni.
Jätän oven auki. Tee minulle, mitä ikinä haluat."
Vastasin: "Voisin leikkiä kotiin tunkeutujaa.
Ole sinä sängyssä muka nukkumassa.
En halua, että joku naapuri näkee kamppailua ja soittaa poliisit."
Anaheimin poliisi.
Nimeni on Angela Diaz. Olen tehnyt monta ilmoitusta -
ja toimittanut lähestymiskiellon henkilölle nimeltä Michelle Hadley.
Hän on rikkonut sitä taas.
Sain tänään viestejä, joissa hän uhkaa lähettää jonkun raiskaamaan minut.
Lähetämme jonkun paikalle.
Mitä on sattunut?
Olen Ian. Työskentelen liittovaltion seriffinä.
Hän on Angela. - Hei.
Ex-tyttöystäväni Michelle sanoo lähettävänsä jonkun miehen tänne.
Hän antaa miehelle osoitteen, ja mies tulee raiskaamaan Angelan.
Hän kirjoitti miehelle näin.
"Hei. Haluan kokea raiskausfantasiani,
jossa mies kyttää, kun kävelytän koiraa, seuraa minua kotiini, tukkii suuni -
ja ottaa minut takaapäin sängyllä.
Jos voit tulla tänään, ilmoita. Olen 30, pitkä, kaunis ja halukas."
Meidän osoitteemme.
"Kävelytän yorkkia kahdeksan maissa. Tule hakemaan minua."
Pysäköin auton innoissani. Dopamiini hyrräsi.
Ajattelin: "Menen hoitamaan homman."
Ovella huomasin nimen Ian Diaz.
Pysähdyin siihen paikkaan.
En halunnut tilanteeseen,
jossa asiasta tietämätön kumppani hakkaisi tai murhaisi minut.
Lähdin pois.
Täällä partio 97. Olen asunnossa 2.
Tuntomerkkeinä on tummiin vaatteisiin pukeutunut mies.
Helikopteri etsii häntä. Pitäkää ovet lukossa.
Jos mies lähettää viestejä tai tulee ovelle, soittakaa meille.
Kiitos. - Ei kestä.
Pahoittelut tästä. - Ei se mitään.
SELVISIT TUURILLA.
ET PÄÄSE MINUA PAKOON.
Ian yritti pitää itsensä kasassa,
mutta kuulin äänestä, että häntä pelotti kovasti.
Milloin se tyttö pidätetään tämän paskan lähettämisestä -
ja raiskaajien värväämisestä? Kysyn vain.
Miksei Michelleä pidätetty tai haettu edes kuulusteltavaksi?
Miten taltutamme sen naisen? Mitä meidän pitää tehdä?
Pitääkö minun pysyä vain kotona?
Ajattelin, että heidän pitäisi muuttaa pois asunnosta.
"Häipykää sieltä."
VARO.
SE TAPAHTUU PIKEMMIN KUIN LUULET.
MIEHIÄ TULEE LISÄÄ.
Ian oli todella stressaantunut.
Hän ei tiennyt, kuinka kauan hän jaksaisi sitä.
Yhtäkkiä hän soitti ja sanoi: "Leslie, et ikinä usko tätä."
24. KESÄKUUTA 2016
Hätäkeskus. Mitä on tapahtunut?
Joku hyökkäsi takaani, heitti seinää vasten ja kuristi minua.
Hän sanoi tulleensa raiskaamaan minut.
Oliko henkilöitä useita?
Vain yksi. Hänellä oli sellainen musta naamio.
Hiihtonaamariko? - Niin.
Selvä. Lähetämme jonkun heti.
Selvä.
Näkyykö poliisia?
Hän on tässä vieressäni.
Onko hän siellä? - On.
Sopiiko, että sytytän valot? - Sopii.
Selvä.
Onko tuo tahra meikkiäsi?
On.
En tiennyt, mitä tapahtui, ja hän sanoi vain…
Kun yritin liikkua, mies tarttui hiuksiini niskasta.
Hän tönäisi minua ja sanoi: "Saat sitä nyt. Sinut raiskataan."
Mieheni eksä on uhkaillut noin kuukauden ajan -
raiskauksella, lapseni tappamisella…
Mikä hänen nimensä on? - Michelle Hadley.
Mitä seinää vasten mies työnsi sinut? Tähänkö?
Hän löi ensin pääni tuohon.
Sitten kasvoni tuohon. - Selvä.
Veikkaan, että tämäkin mies tuli Craigslist-ilmoituksen kautta.
Se nainen varmaankin vastasi ties mille miehelle eikä varoittanut.
Nyt tehdään niin, että haen sen naisen asemalle.
POLIISIN ÄÄNITALLENNE 24. KESÄKUUTA 2016
Ihan rauhassa.
Kysyn vain pari kysymystä.
Sinulla on jotain riitaa Ianin kanssa. - Niin on.
Hän teki ilmoituksen ja näytti meille lähettämiäsi viestejä.
Yksi niistä saattoi kuulostaa sekopäiseltä. Tiedän sen.
Selvä.
"Lilith on totuus." Tiedätkö, mitä se tarkoittaa?
En.
Kuulimme auton oven, ja koiramme alkoi haukkua.
Kun menin ulos, näin kaksi poliisia.
MICHELLEN ISÄ
Kysyin, mitä asiaa heillä oli. "Pidätämme tyttärenne."
"Minkä takia? Mitä näyttöä teillä on?"
Kaikki viittaa siihen, että olet jotenkin osallinen.
Sinun täytyy vastata kysymyksiin.
Pidätämme sinut nyt.
Kerro koko nimesi. - Michelle Suzanne Hadley.
Ja syntymäaika. - 20.12.1986.
Michelle, pidä mielessä, että sinun täytyy vastata rehellisesti.
Jos myöhemmin selviää, että annoit valheellista tietoa,
sanomaasi voidaan käyttää oikeudenkäynnissä.
Ennen kuin aloitan, katsotaan näitä sähköpostiviestejä.
Niitä on paljon. - Niin.
"Kärsivällisyyteni on lopussa."
Viestissä, jonka päiväys on 10.9.2015, viitataan Lilithiin.
"Valmistaudu totuuteen. Jumalan laki on ihmisen lakeja ylempi."
Kirjoititko sinä tämän? - Kyllä kirjoitin.
En ymmärrä itsekään, mistä se tuli tai miksi kirjoitin sen.
Kuulin lapsena paljon saarnoja.
Se oli kuin jokin outo aivopurkaus lapsuuden muistoista.
Kuka Lilith on? Valaise minua.
Se on paholaisen sivupersoona tai naispersoona.
Kenen naispersoona? - Saatanan tai paholaisen.
Onko Lilith siis antikristus?
Sen naispersoona. - Niin voisi sanoa.
Sitä on vaikea selittää, koska en ole koskaan kokenut vastaavaa.
Sitä miettii: "Mitä minä oikein tein?"
En tiedä, mitä tapahtui. Tuntui, että olin mennyt järjiltäni.
Puhutaan Ianista. Miten tapasitte?
Vuonna 2013 harrastin nettideittailua.
Haaveilin idyllisestä perhe-elämästä.
Sitten mätsäsin liittovaltion seriffinä työskentelevän Ianin kanssa.
LÄHTISITKÖ DISNEYLLE TREFFEILLE?
Minä suostuin.
MIELELLÄNI.
Katsoin lapsena Disney-prinsessoja TV:stä -
ja uskoin oikeasti,
että kunnon tyttö saa lopussa prinssinsä.
Kävi ilmi, että Ian tykkäsi Disneylandista.
Hän kertoi käyvänsä siellä monta kertaa viikossa.
Hän esitteli minulle tietämystään siitä, mitä kulissien takana tapahtuu.
Hän oli ollut monta vuotta töissä siellä.
Puhuimme prinsessoista.
Hänen lempiprinsessansa oli Belle.
Se oli hänen tyyppinsä, ja minä kuulemma muistutin Belleä.
En ollut koskaan tavannut niin innokasta aikuista Disney-fania.
Hän kertoi, että hänellä oli Disneylandista hyviä muistoja isästään,
jonka kanssa hänellä oli huonot välit.
Se oli suloista. Pidän miehestä, joka uskaltaa olla haavoittuva.
Siinä satumaisessa ympäristössä oli helppo hullaantua.
Olin innoissani, kun lähdimme New Yorkiin joitakin kuukausia myöhemmin.
Siellä on romanttista joulun aikaan.
Ian oli innoissaan, kun olimme New Yorkissa.
Hän kuvasi kaikkea.
En ollut tottunut olemaan kuvattavana, joten se tuntui kiusalliselta.
Sinäkö…
Olet niin söötti, kun kävelet ja katselet kaikkea.
Ian oli kohtelias, kiltti ja huomaavainen.
Haluatko pikkuleivän?
Hän vaikutti hyvältä kumppanilta vakavaan parisuhteeseen.
Päätimme muuttaa yhteen.
Ian ehdotti asunnon ostamista.
Hän löysi uuden asuntoyhtiön Anaheimin keskustasta.
Sovimme, että minä maksaisin käsirahan -
ja hän auttaisi asuntolainan maksussa.
Käytin siihen kaikki säästöni, mutta olin onnellinen.
Se tuntui luontevalta askeleelta.
Olimme menossa kihloihin ja tarvitsimme perheasunnon.
Sieltä ajoi Disneylandiin kymmenessä minuutissa.
Ja parvekkeeltamme näki ilotulituksen.
Se oli ratkaiseva tekijä.
Asuntoon muutettuamme kaikki alkoi mennä pieleen.
En käsitä, miten tultiin siihen pisteeseen,
että minua pidettiin Orange Countyn hulluimpana naisena.
Naishenkilö on pidätetty oudosta vainoamisrikoksesta.
19. HEINÄKUUTA 2016
Michelle Hadleyn epäillään vainonneen ex-poikaystävän raskaana olevaa vaimoa.
29-vuotias Hadley lähetti raiskausfantasiailmoituksen avulla -
henkilöitä ex-poikaystävän asunnolle.
Miehen raskaana ollut vaimo joutui -
ilmoitukseen vastanneen miehen pahoinpitelemäksi.
Hadley oli reitittänyt viestit useiden palvelinten kautta hämätäkseen poliisia.
Takuusumma on miljoona dollaria.
Jos Hadley tuomitaan, hän voi saada elinkautisen.
Oli toivoton olo.
Emme tienneet, mitä tehdä.
NAISTENVANKILA
Tyttäriämme kasvattaessamme tein heille selväksi,
että kaikkia pitää kohdella kunnioittavasti ja ystävällisesti.
Kun tyttäreni sanottiin houkutelleen miehiä -
liittovaltion seriffin raskaana olevan vaimon kimppuun,
järkytyin tietysti.
Tämä on karmeimpia kostojuttuja, joista olen raportoinut.
Hän saattaa saada elinkautisen.
En ollut koskaan käynytkään vankilassa.
Michellen äiti Suzanne ja minä olimme lasin takana.
Michelle tuotiin sisään, ja hänet pantiin häkkiin.
Pahimmat rikolliset pannaan häkkiin.
Se oli elämämme surullisin päivä.
Raiskausyrityksiä, seksuaalista väkivaltaa,
vainoamista ja ahdistelua.
Tuomio voi olla elinkautinen.
Sukulaisemme pitivät häntä syyllisenä, samoin ystävämme.
Minä taas ajattelen loogisesti, matemaattisesti.
Kaksi plus kaksi on aina neljä.
Kun jokin asia ei käy järkeen, en voi hyväksyä sitä.
En voinut kuvitella hänen pystyvän sellaiseen.
Jos Michelle ei tehnyt sitä, kuka Lilith on?
Sitä piti kysyä. Kuka Lilith on?
Oli kesä 2013.
Olin Out of Bounds -baarissa Huntington Beachissä.
Sisään tuli todella söötti blondi.
Hän oli näyttävä ja söötti, ja hän käveli itsevarmasti.
Hän oli seksikäs.
Kun sanoin työskenteleväni lainvalvonnassa,
hän sanoi: "Sama täällä.
Olen juristi ja työskentelen oikeusministeriössä."
Se oli meille yhteistä, ja vaihdoimme numeroita.
Hän esittäytyi Angiena. Koko nimi oli Angela.
Angela oli läpeensä täydellinen tyttöystävä.
Hauska, ystävällinen, energinen ja eloisa.
Tunteeni vahvistuivat päivä päivältä.
Muutaman kuukauden kuluttua hän sanoi, ettei hän viihtynyt asunnossaan.
Sanoin: "Muuta minun luokseni. Olet muutenkin aina täällä."
Rakastuin häneen. Siitä ei ole epäilystä.
TYKKÄÄTKÖ JASONISTA? KYLLÄ - EI - EHKÄ
Eräänä iltana sohvalla istuessamme -
hän kertoi, että hänellä oli pitkälle edennyt kohdunkaulan syöpä.
Sanoin, että selättäisimme sen yhdessä -
ja että halusin tulla mukaan hoitokäynneille.
"Ei, sinulla on tärkeä työ. Voin käydä hoidoissa yksin."
Angela halusi olla vahva ja tehdä sen yksin.
En pitänyt siitä, mutta minun oli hyväksyttävä se.
Tapasin Angelan vuonna 2014.
Hän oli lämmin ja ystävällinen.
Hän oli kiinnostunut lapsistani, mikä saa minut heti pitämään ihmisestä.
Kun Angela kertoi syövästä, hänen tuskansa oli käsin kosketeltavaa.
Kun kuulin sairaudesta niin pian tutustumisemme jälkeen,
tunsin äidillistä suojelunhalua häntä kohtaan.
Hän oli kuin haavoittunut lintu, josta haluaa tietysti pitää huolta.
Angie tuli usein poikani treeneihin, ja istuimme siellä juttelemassa.
Puhuimme hänen terveydestään ja unelmistaan.
Hän pelkäsi kuolevansa.
Hän alkoi näyttää ajan mittaan yhä laihemmalta ja kalpeammalta.
Hän oksenteli kemoterapian takia ja valitteli oloaan ja ulkonäköään.
"Jason ei voi pitää minua enää viehättävänä."
Kannustaakseni Angieta leikkasin hiukseni, laitoin kuvan Facebookiin -
ja haastoin muita mukaan tunnisteella "AngieWarrior".
Angelalla oli tulossa lääkärikäynti.
Sanoin hänelle, että halusin ehdottomasti tulla mukaan.
Otin vapaata ja ajoin hänet sinne.
Kun pääsimme lääkärin vastaanotolle, hän kielsi minua tulemasta sisälle.
Se tuntui oudolta, ja aloin katsella ympärilleni.
Jokin ei vain täsmännyt.
Kysyin vastaanottoapulaiselta,
millainen syöpähoitokeskus se oli.
Minulle selvisi, että Angelalta poistettaisiin luomi nilkasta.
Kun kysyin siitä Angelalta, hän sanoi:
"Se on osa hoitoa. Syöpäluomi poistetaan."
Se vaikutti todella oudolta.
Angela oli pahoillaan hiustenlähdöstä.
Hänellä oli myssy päässä, ja hän teki jutellessamme näin.
Luulin hänen pelkäävän, että kalju pää näkyi.
Sitten tajusin, että hän tunki hiuksiaan myssyyn.
En halunnut kysyä siitä kuin joku kusipää,
mutta minulla oli vahva aavistus, että hän valehteli.
Ämmällä oli enemmän tukkaa kuin minulla.
Angela oli tekstannut minulle kuvan,
jonka hän oli ottanut istuessaan kemoterapiassa.
Angelaa ei nähnyt kuvasta, joten mietin, oliko se aito.
Tein nettihaun.
Kävin kuvia läpi sivukaupalla.
Päätin soittaa UCI:hin, jossa hän sanoi saavansa hoitoa.
"Hei, nimeni on Mary. Tulen noutamaan ystäväni Angien syöpähoidosta.
En tiedä, miten löydän hänet, enkä saa häntä kiinni. Voitteko auttaa?"
Sieltä sanottiin: "Hän ei tietääksemme ole meillä potilaana."
Hän oli sanonut käyvänsä juuri siellä.
Hän oli lähettänyt minulle kuvia hoidosta.
Juuri kun olin luovuttamassa,
löysin viimeiseltä sivulta sen saman kuvan.
Mitä ihmettä?
Kuvan oli ottanut joku syöpää sairastanut mies.
Sydämeni valahti jalkoihin asti.
Mietin, miten saisin hänet pois kodistani.
Jason pyysi minua auttamaan Angelan kamojen pakkaamisessa.
Näin, että Angelalle antamassani päiväkirjassa -
oli muistiinpanoja hoidoista -
sekä sydämiä ja kirjoituksia Jasonista.
Kuinka pahalta Jasonista tuntuisi, kun hän kuolisi,
ja kuinka hän toivoi Jasonin jatkavan elämää.
Hän tiesi, ettei hän kuolisi. Halusiko hän jonkun löytävän sen?
Oliko hän niin sekaisin, että hän uskoi itsekin?
Alimmasta laatikosta löytyi lääkeletkua ja sideharsoa.
Hän oli käyttänyt niitä teeskennelläkseen, että hänellä oli laskimoportti.
Ajattelin: "Painu helvettiin. Olet valehdellut kaikille.
En tiedä, mitä yrität, mutta jäit kiinni."
Häntä piti kovistella.
Kutsuin meille koko lähipiirimme, jolle hän oli valehdellut.
Hei. Hyvää kuuluu.
Tule istumaan.
Tervetuloa. - Hei!
Miksi kaikki ovat täällä?
Käy istumaan. - Mitä te teette?
Kerron, mistä on kysymys.
Olet kaikille anteeksipyynnön velkaa.
Miten niin?
Kaikki läsnäolijat kuulevat nyt kaksi asiaa.
Et ole juristi. - Olen. Minulla on oikeustieteen tutkinto.
Nauroin. Se oli täyttä paskaa.
Eikä sinulla ole syöpää.
Onpas. - Ei ole.
Haluatko kysyä vanhemmiltani?
Mitä ihmettä tämä on? - Näytä laskimoporttisi.
Istu nyt. - Mitä… Miksi…
Käydään pari asiaa läpi. - Mistä te puhutte?
Voisitko istua?
Hyvä on.
On selvät todisteet siitä, ettei sinulla ole syöpää.
Olet huijannut meitä.
Olen ennen kaikkea surullinen.
Uskoin sinua ja kutsuin sinut kotiini, ja sinä valehtelit minulle.
Valehtelit lapsilleni. - En ole valehdellut.
Näytä portti. - Te itse tulitte luokseni.
Se on hänen käsivarressaan. - Näytä.
Näytä. - Se tekee kipeää.
Tekee helvetin kipeää. - Näytä se.
Kuvassa luki "taistelumehua".
Näytä sitä.
Istuit muka saamassa sytostaattihoitoa.
Lähdetään.
Sinulla ei ole mitään näytettävää, helvetin valehtelija.
Hän valehtelee. - Vien hänet pois täältä.
Näytä sitä. - Vien hänet pois täältä.
Näytä portti!
Näytä portti, valehtelija!
Olet varmaan saanut potkutkin. Taidat olla työtön.
Angelan lähdettyä katkaisin välit täysin.
Hän oli ollut petollinen ja epärehellinen.
Mietin, mihin kaikkeen hän pystyi.
Kävimme katsomassa Michelleä vankilassa aina, kun pystyimme.
Oli kulunut 80 päivää, ja hän oli luopunut toivosta.
Halusimme hänet pois sieltä.
OLET RAKAS, ISÄ
Perheyrityksemme myynti vajosi 70 prosenttia.
Kuin kaivoon.
Kuka haluaisi asioida perheen kanssa,
jonka tytär järjestää raiskauksen raskaana olevalle naiselle?
Ian ja Angela olivat olleet kahdeksan kuukautta yhdessä.
Michelle oli vihdoin poissa heidän elämästään,
ja he odottivat kaksosia.
Ian odotti innolla uutta vaihetta elämässään.
Sitten eräänä yönä ollessani nukkumassa -
puhelin soi noin kahden aikaan, mikä ei koskaan tunnu hyvältä.
Ian tokaisi heti:
"Kaksosia ei ole olemassa."
Yritin koota ajatuksiani ja sanoin vain: "Siis mitä?"
Hän sanoi, että kaksosten ultraäänikuva oli väärennös.
Mietin: "Mitä helvettiä?"
Kun Ian kysyi siitä Angelalta,
Angela ei myöntänyt mitään.
"Miten voit sanoa noin? Totta kai kaksoset ovat olemassa."
Sitten hän lähti heti.
Ian ja minä löysimme raskaustestejä ja tusseja pakastepusseista.
Mietin: "Millainen ihminen hän on?"
Aloimme epäillä kaikkea,
mitä Angela oli sanonut niiden kahdeksan kuukauden aikana.
Kerroimme poliisille kaiken.
Tämä on lievästi sanoen hirvittävä juttu.
Tehtävämme on selvittää, kuka on tehnyt mitä.
Lausunnostasi on apua. - Tästä ei ole vaivaa.
Puhutaan Angelasta. Suhteenne alkoi siis 2. tammikuuta.
Tapasimme Starbucksissa Anaheimissa.
Meillä synkkasi heti. Hän oli suloinen.
Kaikkea, mitä toivoin naiselta.
Kaikkea.
Ian vei poliisille kaiken, mitä olimme löytäneet asunnosta.
Raskaustestejä. - Aivan.
Tämä löytyi hänen lähdettyään.
Hän näytti sen muka kaksosistamme. Siihen on pissattu.
Sitten löysin nämä kaksi, joissa on erilainen viiva.
Löysin myös kolme kynää. - Ne olivat samassa laatikossa.
Tästä näkee, että tämä on avattu.
Hän piirsi viivan. - Hän piirsi sen.
Ian selitti poliisille, että ultraäänikuva oli väärennös.
Tämä oli kova järkytys.
Jos googlaa "väärennettyjä ultraäänikuvia",
tämä on kymmenentenä kuvahaussa.
Muiden ihmisten nimillä.
Ian oli järkyttynyt eikä tiennyt, mitä tehdä.
Hän oli huonossa jamassa.
Hän soitteli Angelalle.
Tiesin, ettet vastaa. Ei se mitään. Halusin vain jättää viestin.
Valehtelit todella vakavasta asiasta.
Uskon, että ymmärrät sen. Kuka tahansa ymmärtäisi.
Toivottavasti pidät huolta itsestäsi.
Täällä on Ian. Kokeilin vain, oletko halukas juttelemaan.
Minä ilmeisesti rakastan sinua, kun haluan vieläkin puhua kanssasi.
Soita minulle.
Angelan lähdettyä alkoi selvitä älyttömiä juttuja.
Hän valehteli työstään. - Hän myönsi, että se oli valhetta.
Tuntui valtavalta vastuulta varmistaa,
että poliisi tietäisi epäillä -
Angelan tekemiä ilmoituksia Michellen väitetystä uhkailusta.
Mitä oikeasti tapahtui?
Voi helvetti.
HEI, ANGELA
PELATAAN PELIÄ!
Oliko yksikään viesteistä Michelleltä?
VARASTIT ELÄMÄNI
KUOLET TÄNÄ YÖNÄ, KUN SINUT RAISKATAAN
Oliko mahdollista, että Angela oli lähettänyt viestit itselleen?
KÄÄRME - SAATANA - SYNTINEN
Voihan helvetti.
SINULLE KÄY HUONOSTI.
Mitä autotallissa tapahtui?
LOPPUNÄYTÖS
Hyökkäsikö joku oikeasti?
Michelle oli vankilassa.
Oliko oikea ihminen joutunut vankilaan?
Oliko Angela uhri vai pahantekijä?
Oletteko jututtaneet Angelaa?
Emme.
Oletteko yrittäneet? - Emme.
Pyysimme poliisia tutkimaan asiaa.
"Selvittäkää puuttuvat palat. Jututtakaa Angelaa."
Täällä on Cunha poliisista. - Niin.
Minulla on pari kysymystä. Tunnetko Jason Rayburnin?
Seurustelin hänen kanssaan. - Selvä.
Ennen Iania tietysti. - Selvä.
Ja oliko sinulla jokin sairaus?
Olitko vakavasti sairas? Jotkut ovat puhuneet syövästä.
Siitä oli silloin puhetta.
Minulta otettiin ihosyövän koepaloja, ja olin tosi stressaantunut.
Etkö käynyt kemoterapiassa? - En varmasti.
Saatanan hämmentävää.
En tiedä, onko mikään hänen kertomansa totta.
En pysty uskomaan tätä.
Tunnen olevani idiootti.
Ketä sinä epäilet?
Uskon, että Angela teki kaiken.
Mielipuoliset sähköpostiviestit, uskonnolliset Lilith-jutut -
ja netti-ilmoitus raiskaajalle saattoivat olla Angelan tekosia.
Kun lähdin kotoa, hänen kimppuunsa hyökättiin.
Kun yritin liikkua, mies tarttui hiuksiini niskasta.
Hän on kaiken takana. Näyttää siltä, että vuoteessani on ollut vihollinen.
Kevin Kennedy kertoo nyt yllättävästä käänteestä.
Michelle Hadley vietti neljä kuukautta vankilassa syyttömänä.
Poliisin mukaan hänet lavasti syylliseksi nainen,
joka meni äärimmäisyyksiin tuhotakseen hänen elämänsä.
Aloin pohtia hänen motiiviaan.
Jossain vaiheessa Angela kysyi minulta Ianin ja Michellen suhteesta.
Häntä kiinnosti, miten se oli päättynyt.
Angela katsoi minua ja alkoi itkeä.
Hän sanoi: "Minusta tuntuu, että Michelle on aina elämässämme.
Emme pääse eteenpäin, koska hän on aina mukana."
Tuomari käytti sanoja "häijy, laskelmoiva" -
ja totesi, että Angela Diazin teko oli ennennäkemätön hänen tuomarinurallaan.
Tämä oli kieroutunut kolmiodraama,
jollaisia ei keksitä edes sairaimmissa fantasioissa.
ANGELA PIDÄTETTIIN 6.1.2017. HÄN MYÖNSI KAIKKI SYYTTEET,
JOIHIN KUULUI PETOS, VAPAUDENRIISTO JA VÄÄRÄ RIKOSILMOITUS
IAN DIAZ MITÄTÖI AVIOLIITON HUHTIKUUSSA 2017
ANGELA SAI VIIDEN VUODEN VANKEUSRANGAISTUKSEN,
JA HÄN MUUTTI POIS KALIFORNIASTA
HÄN EI HALUNNUT OSALLISTUA TÄMÄN ELOKUVAN TEKOON
Minulle sanottiin, että olin vapaa ja syytteet oli hylätty.
Vapaus tuntui ihanalta,
koska sitä ei osaa arvostaa ennen kuin sen menettää.
Kävelin oikeustalon portaita alas, ja media odotti minua ulkona.
Se oli tärkeä hetki minulle,
koska kaikki halusivat kuulla sanottavani.
Tämä on ollut minulle hirveä painajainen,
luultavasti elämäni traumaattisin kokemus.
Olen iloinen, että se on vihdoin ohi ja pääsen jatkamaan elämääni.
Merkillinen kolmiodraama Orange Countyssa.
Se oli iso uutinen.
Tapaus on kuin Kova laki -sarjasta.
Mustasukkainen vaimo, kilpailua, kiristystä.
Media tarttui innolla tähän narratiiviin -
hullusta naisesta, mustasukkaisesta naisesta.
Kun minua ei voinut maalata sellaiseksi, oli Angelan vuoro.
Kukaan ei halunnut puhua miehestä.
Halusin, että joku kuuntelisi minua.
Halusin kertoa, mitä oikeasti tapahtui.
Siihen liittyy nimittäin paljon muutakin.
Työskentelin oikeusministeriössä rikostutkinnassa ja IT-forensiikassa.
Tutkin oikeusministeriön työntekijöihin liittyviä tapauksia.
Olen Ian. Työskentelen liittovaltion seriffinä.
Hän on Angela.
Angela Connell tunnusti lavastaneensa -
Ian Diazin ex-tyttöystävän Michelle Hadleyn syylliseksi.
Ian Diaz kuului liittovaltion seriffinä oikeusministeriön henkilöstöön.
Meillä oli velvollisuus tutkia tapaus uudelleen.
Otimme yhteyttä Anaheimin poliisilaitokseen.
Sieltä toimitettiin tapauksen aineisto.
Kuuntelin aluksi Ian Diazin haastattelun.
Tämä on lievästi sanoen hirvittävä juttu.
Tehtävämme on selvittää, kuka on tehnyt mitä.
Siksi pyysimme sinut tänne.
Lausunnostasi on apua.
Kerro hyviä uutisia. Sydämeni jyskyttää. Mistä on kysymys?
Sain Ianin vastauksista sellaisen mielikuvan,
että hän oli hermostunut.
Lisäksi huomasin poliisin videotallenteista pari asiaa.
Yhdessä kohtaa Ian poistuu olohuoneesta,
kun Angela puhuu poliisille.
Onko tarkkaa aikaa tai päivämäärää? - Siis milloin se…
Hän ei sano tarkemmin.
Ian selvästi kuuntelee Angelaa ja syöttää hänelle tietoa sivusta.
Hän ei tee niin. - Hän sanoo: "Tulen tänä iltana."
Hän uhkailee aina niin. "Tulen tänä iltana."
Kuulostaa siltä, että Ian yrittää ohjailla Angelaa.
Viimeinen viesti tuli kello 17.30.
Kello 17.33.
Yksi tuli juuri äsken. Siksi soitimme. - Ai niin.
Anteeksi. Olin ihan: "Miksi te tulitte?"
Se sai minut epäilemään Iania.
Huomasin myös, että Ianilla oli valtava kauna Michelleä kohtaan.
Olette käyneet täällä monta…
Sen saman tytön takiako? - Saman ämmän.
Eksäni vainoaa tätä naista.
Hän vihaa vaimoani, ja häntä suututtaa, etten ole hänen kanssaan.
Hänen halunsa saada Michelle telkien taakse vaikutti oudolta.
Hänen pitäisi olla käsiraudoissa pehmustetussa huoneessa.
Haastattelimme Michelleä arvioidaksemme, millainen hän olisi todistajana.
Ajattelin: "Nyt saan kertoa tarinani."
Siihen liittyy paljon väärinkäsityksiä.
Ennen kuin tapahtumat hahmottaa minun näkökulmastani,
ei voi ymmärtää tarinaani ja sitä, miksi niin tapahtui.
Tarvitsen tarkempaa tietoa sinun ja Ianin suhteesta.
Selvä.
Tapahtuiko hänen kanssaan koskaan mitään outoa?
Täytyy kai palata alkuun.
Michellen tarinassa oli paljon sellaista, mitä emme tienneet.
Suhteemme oli alussa,
kun olin kerran töissä tauolla ja Ian soitti minulle.
Olin ulkona työpaikkani edessä.
Hän sanoi: "Kuule.
Minulla on fantasia, että saisin nähdä sinut sekstaamassa toisen miehen kanssa."
Sydäntäni kylmäsi, koska ajattelin, että siinä se tuli.
Emme olleet yhteensopivia siinä asiassa.
Ihmisillä on omia fantasioitaan, ja se on normaalia.
Jos pitäisi kuvailla itseäni, sana "kunnollinen" olisi listan kärjessä.
Olin sellainen kiltti naapurin tyttö.
En ollut kokeillut huumeita.
Join alkoholia vasta 21-vuotiaana.
Olin todella kunnollinen.
Melkein ällöttävän kunnollinen.
Luulin, että hänkin oli. En osannut odottaa sitä.
Hän otti sen puheeksi yhä uudestaan ja uudestaan,
monta kertaa viikossa.
Sanoin, että en pitänyt siitä ja se teki oloni epämukavaksi.
"En halua. Olen sanonut jo."
Mikset päättänyt suhdetta siinä vaiheessa?
Yritin pari kertaa.
Itkin ja sanoin hänelle, että en kestänyt enää.
Sitten hän perui puheensa. "Sanoin sen läpällä."
Sitten hän alkoi lähettää minulle…
AVOIMEN OVEN FANTASIA TÄNÄ ILTANA
…Craigslist-linkkejä valitsemistaan halukkaista miehistä.
TÄNÄ ILTANA - ILTAVUORO OHI
En ollut seurustellut monen kanssa, joten ajattelin,
että ehkä naisilta odotetaan sitä parisuhteessa.
Ehkä se oli normaalia.
Sanoin hänelle: "Hyvä on.
Jos teen sen kerran, en halua kuulla siitä enää."
Minusta tuntui…
kuin jokin kaunis osa minusta oli kuollut, koska se oli…
Se osa minua, joka…
oli ollut eristyksissä maailmassa olevasta rumuudesta.
Hän tappoi sen.
Milloin se akti sitten tapahtui?
Helmikuun 14. päivä.
Ja jäit vielä sen tapahduttua.
Kyllä jäin.
Ajattelin, että jos antaisin hänen tyydyttää halunsa, voisimme unohtaa sen.
Menittekö te kihloihin? - Kyllä.
Ajattelin, että jos menisimme kihloihin, suhteemme palaisi oikeille urille.
Kun Michelle kertoi Ianin painostaneen häntä suhteen alussa -
seksiin toisen miehen kanssa, se oli varoitusmerkki.
Se, mitä kihlauksen jälkeen tapahtui,
oli hyödyllistä tietoa tutkintamme kannalta.
Milloin muutitte asuntoon South Anaheimille?
Olimme olleet kaksi kuukautta kihloissa, kun Ian ehdotti asunnon ostamista.
Silloin kaikki alkoi mennä pieleen.
Ian alkoi pyytää minua muuttamaan asioita itsestäni.
Ensin pieniä asioita.
Hän pyysi minua ottamaan tekokynnet.
Sitten hän ehdotti napalävistystä. Se oli hänestä seksikäs.
Hän pyysi minua pukeutumaan tietyllä tavalla,
valitsi minulle asuja -
ja päätti, milloin minun piti käyttää niitä.
Olin todella nuori, eikä itsetuntoni ollut täysin kehittynyt.
Kun Ian alkoi määräillä asioista,
minun oli helppo alistua.
Useimpina päivinä ajoin vain töihin,
kouluun, takaisin kotiin,
ja taas töihin, taas kouluun.
Jos poikkesin tavalliselta alueelta, hän huomasi sen.
Hän soitti ja kysyi, missä olin.
Hän tuntui olevan kaikkialla.
Hän tekstaili ja soitteli jatkuvasti.
Sitten tilanne paheni entisestään.
Hän asensi valvontakameroita,
mutta ei asunnon ulkopuolelle vaan sisälle keittiöön päin,
missä laitoin ruokaa.
Hän tuntui tietävän joka hetki, missä olin ja mitä tein.
Asunto oli ensin kuin ihana unelma,
mutta kuukauden kuluttua se alkoi tuntua häkiltä.
En voinut jäädä enkä voinut lähteä.
Ymmärrätkö, mitä tarkoitan?
Olin kummallisessa loukussa.
Elämä oli jatkuvaa vuoristorataa.
Välillä hän vei minut pihviravintolaan ja kehui minua kauniiksi.
Sitten hän flirttaili toisen kanssa ja räyhäsi minulle.
Kerran automatkalla hän suuttui minulle kovasti.
Hän alkoi kaahata.
Hän ajoi kovaa vauhtia moottoritielle.
Yhtäkkiä hän löi jarrut pohjaan.
Hän käski minut ulos autosta.
Kun avasin oven, hän paiskasi sen kiinni.
Hän sanoi: "Mikä sinua vaivaa? Oletko hullu?"
Minä vapisin.
Hän otti sormukseni pois -
ja sanoi, etten saisi sitä takaisin -
ennen kuin opin käyttäytymään.
Ilmoititko niistä tapahtumista paikallispoliisille?
En ilmoittanut. - Saanko kysyä, miksi?
Olen lukenut paljon parisuhteista, joissa väkivaltainen kumppani on poliisi,
ja pelkäsin, että poliisit suojelisivat häntä.
Oli sydäntä särkevää kuulla,
miten hän oli manipuloinut ja kontrolloinut Michelleä.
Michelle ei ollut uskaltanut ilmoittaa poliisille.
Siinä vaiheessa aloin epäillä,
että Ian Diaz oli väärinkäyttänyt asemaansa seriffinä.
Michellen lausunnosta tuli merkittävä osa tutkintaamme.
Tiesin, että minun piti lähteä.
Eräänä päivänä kuulin, kun Ian puhui ystävänsä Leslien kanssa.
Minulla oli tilaisuus paeta.
Tiesin, ettei hän tekisi mitään Leslien nähden.
Kun lähdin ajamaan, käteni tärisivät ratissa.
Itkin ja toivoin, ettei hän seuraisi minua.
Pankkitilini oli tyhjä, koska kaikki rahat menivät asuntoon.
Vanhempieni koti oli ainoa turvapaikka.
Se tuntui…
"Olen täällä."
Sitten tajusin, ettei se ollut ohi -
eikä hänellä ollut aikomustakaan jättää minua rauhaan.
Hän viestitteli vihjaillen, että hän tiesi olinpaikkani.
Hän nimitteli minua ja sanoi, että joutuisin katumaan.
Mihin hän pyrki sillä?
Hän yritti kai saada asunnon itselleen ja tuhota samalla elämäni.
Vanhempani saivat ilmoituksia, että heistä oli tehty taustaselvityksiä.
Tilanne alkoi tuntua todella pelottavalta -
varsinkin, kun Ianilla oli aina ase mukanaan.
Tuntui, että hän oli aina lähellä kyttäämässä minua.
En tuntenut olevani missään täysin turvassa.
En ole koskaan pelännyt niin kovasti.
Olin kuin jahdattu eläin.
Totesin, että Ian on hullu. Hän on psykopaatti.
Pian hän yrittäisi tappaa minut.
Olin siinä pisteessä, että tunsin tulevani hulluksi.
En kestänyt enää.
Kirjoitin Ianille pari vihaista sähköpostia.
JUMALAN LAKI ON IHMISEN LAKEJA YLEMPI
Pelkäsin, mitä hän tekisi.
Jätin puhelimeni, läppärini -
ja muut laitteet, joita hän voisi jäljittää.
Menin autooni.
Ajattelin: "Lähden helvettiin täältä."
Siinä ajaessani tunsin menettäväni tajuntani.
Kuin aivoihini olisi tullut katkos.
Se oli kuin kehostapoistumiskokemus, joka kesti vuorokauden.
Kun tulin tolkkuihini, olin keskellä ei mitään.
En tiennyt, missä olin.
Minut oli ottanut kyytiin -
intiaaniperhe, joka oli löytänyt minut harhailemasta.
Olin päätynyt Arizonaan.
He soittivat ambulanssin ja poliisin,
ja minut vietiin sairaalaan.
Lääkäri tuli katsomaan minua ja sanoi:
"Tämä kuulostaa dissosiatiiviselta episodilta."
Minulla oli monimuotoinen PTSD siitä, mitä olin kokenut Ianin kanssa.
Sen väitetyn verkkovainon jälkeen, kun minut pidätettiin,
poliisi luki kaksi lähettämääni viestiä.
"Valmistaudu totuuteen. Jumalan laki on ihmisen lakeja ylempi."
Kirjoititko tämän? - Kyllä, se olin minä.
En osannut selittää sitä hänelle.
En ymmärrä itsekään, mistä se tuli tai miksi kirjoitin sen.
Lähetin vain ne kaksi sähköpostia.
Minut lavastettiin kauheaksi nettivainoajaksi.
YRITÄ PÄÄSTÄ TAKAISIN ASUNTOON
Michellen tarina kuulostaa hullulta.
Hän oli saanut hermoromahduksen.
Luulin, että hän pitäisi minua hulluna, mutta ei hän pitänyt.
Hän uskoi minua.
Se oli valtava helpotus.
Tuntui ensimmäistä kertaa,
että olin päässyt Ianista niskan päälle.
Yhtäkkiä minä jahtasinkin häntä.
Ne kaksi uskonnollista viestiä Ianille olivat tärkeitä.
Epäilimme, että Ian sai niistä idean Lilith-tiliin -
ja uskonnollisiin viesteihin.
SILMÄ SILMÄSTÄ
Hän matki Michelleä kirjoittaessaan ne.
Tämä näyttö viittasi Ianiin, ei Angelaan.
ÄLÄ SOITA POLIISEJA
Silloin aloimme epäillä, että Angela oli vain joutunut mukaan siihen -
ja Ian oli keksinyt koko juonen.
TULE HAKEMAAN MINUA.
Oli tärkeää löytää lisätodisteita tukemaan uutta teoriaa,
jonka mukaan liittovaltion apulaisseriffi Ian Diaz -
lavasti ex-tyttöystävänsä Michelle Hadleyn syylliseksi rikokseen.
Tarkastelimme iltaa, jona Ian ja Angela olivat ilmoittaneet,
että Lilith oli uhannut lähettää netistä löytämänsä raiskaajan.
Se on yksi avaintapahtumista.
…sanoo lähettävänsä jonkun miehen tänne.
Hän antaa miehelle osoitteen, ja mies tulee raiskaamaan Angelan.
Meidän piti löytää ilmoitukseen vastannut Rick,
koska hänet oli houkuteltu asunnolle vilpillisesti -
ja hänellä saattoi olla meille uutta tietoa illan tapahtumista.
Rickin löytäminen vaati hieman salapoliisityötä,
mutta jäljitimme hänet lopulta.
Etelä-Kaliforniassa pelastustyöntekijät yrittävät taltuttaa maastopalon…
Haluan pysyä nimettömänä, koska en halua tulla tunnetuksi -
seksuaalifantasioistani.
Olin yksinhuoltaja enkä halunnut silloin seurustella.
Hain satunnaista seuraa Craigslistin kautta.
Raiskausfantasiat ovat itse asiassa hyvin yleisiä.
Laitoin Craigslistiin ilmoituksen, jossa luki:
"Haen naisia, joilla on raiskaus- tai pakottamisfantasioita."
Sain viestin nimimerkiltä Lilithistruth.
Hänen vastauksensa kiinnitti huomioni, koska hän vaikutti innokkaalta,
melkeinpä epätoivoiselta.
Se vaikutti hieman oudolta, joten halusin varmistaa puhelimitse,
että tarjous oli aito.
Poliisin videotallenteessa muutama seikka kiinnitti huomioni.
Ensinnäkin Ian pystyi tunnistamaan -
ja kommunikoimaan Rickin kanssa Craigslist-palstalla.
Esitän olevani tyttö ja kysyn hänen numeroaan.
Kun tutkijamme katsoivat Ianin tietokonetta,
Ian ei näyttänyt käyneen läpi useita ilmoituksia raiskausfantasioista -
löytääkseen Rickin.
Hän oli osunut heti oikeaan ja viestitellyt suoraan Rickille.
Se ei voinut olla sattumaa. Mahdollisuus on yksi miljoonasta.
Hänen läppärinsä varmuuskopioista näkyi,
että Ian oli mennyt omalla sähköpostitilillään -
keskusteluketjuun, jossa Rick viestitteli Lilithin kanssa.
Epäröimättä.
Rick oletti viestivänsä saman henkilön kanssa.
Ian kysyy: "Oletko tulossa luokseni Anaheimiin tänä iltana?"
Herää kysymys, miten hän tiesi Rickin olevan tulossa sinä iltana.
Ainoa selitys on, että Ian oli itse vastannut -
raiskausfantasiailmoitukseen Lilithistruth-tilillä.
Se on vakuuttava todiste siitä, että Ian Diaz toteutti koko juonen.
Vastasin viestiin: "Voin tulla, mutta vahvista ääniviestillä."
Angela Diaz esitti Lilithiä ja lähetti ääniviestin.
Hei, Rick. Täällä Lili.
Vahvistan tämäniltaisen kello 20. Nähdään sitten.
Kuulin naisen äänen, joten päätin lähteä sinne hoitamaan homman.
Toinenkin seikka pisti silmään.
Samalla kun Angie ilmoitti poliisille, että Michelle lähettäisi raiskaajan,
Ian rohkaisi miestä tulemaan asunnolle.
PORTTI JA OVI OVAT AUKI. TULE SISÄÄN.
Ehdotin, että hän kävisi jättämässä portin raolleen.
Toivoin, että mies tulisi.
Olisin vain käskenyt hänet istumaan. Aioin pidättää hänet.
Ihminen, joka pelkää, että raiskaaja on tulossa,
ei rohkaisisi miestä tulemaan sisälle eikä jättäisi ovea ja porttia auki.
Tässä tapauksessa -
Ian ja Angela halusivat houkutella Rickin asuntoon -
lavastaakseen Michellen syylliseksi.
Poliisihaastattelussa Ian pani kaiken Angelan syyksi.
En pysty uskomaan tätä.
Tunnen olevani idiootti.
Ketä sinä epäilet?
Uskon, että Angela teki kaiken.
Ian väitti, että kaikki oli tehty hänen tietämättään.
Näyttää siltä, että vuoteessani on ollut vihollinen.
Poliisin videotallenne, digitaalinen näyttö -
ja Rickin kertoma todistavat, ettei asia ollut niin.
Ian tekeytyi Michelleksi,
joka tekeytyi Angelaksi houkutellakseen miehen asunnolle.
Näin monimutkainen tapaus voisi hämmentää valamiehistöä.
Kuka esittää ketä?
Minun täytyi pohtia rauhassa, miten tapaus pitäisi esitellä.
Mietin, oliko Michelle Hadley todellinen uhka Ianille ja Angelalle.
Ei tietenkään ollut, mutta miten he saivat poliisin vangitsemaan hänet?
Valamiehistölle piti näyttää, että Ian käytti asemaansa väärin -
ja manipuloi Anaheimin poliisia.
Hei. - Tulkaa sisään.
Käytyämme videotallenteet monta kertaa läpi -
aloimme ymmärtää, miten se tapahtui.
Juoni alkaa -
jokseenkin harmittomasta Michelleksi tekeytymisestä.
Sain taas meilin häneltä.
En ole avannut sitä, koska…
Selvä.
Viestit Angelalle ovat jossain määrin uhkaavia.
Viimeisin tuli illalla. "Menetät miehesi. Lapsesi jäävät isättömiksi.
Toivon sinulle rangaistusta. On kiva pitää sinua jännityksessä.
Mukavaa työpäivää. Siitä tulee varmasti ihanan tuskainen. Michelle."
Anaheimin poliisi ei voinut tehdä mitään.
Uhkailu on rikos, mutta ensin pitää toimittaa kielto.
Lähestymiskieltomääräys ja tiedoksiantotodistus.
Pikkuhiljaa viesteihin alkaa ilmestyä irvokkaita kuvia.
Viesteissä on kuvia mestatuista ihmisistä,
abortoiduista ja päättömistä sikiöistä.
Poliisi ei silti puutu asiaan, kun uhka vaikuttaa lievältä.
Se on vain rikkomus, ikävä kyllä.
Ianin ja Angelan oli lisättävä uhkaa.
He vastasivat raiskausfantasiailmoitukseen.
Anaheimin poliisi, Scott. - Nimeni on Angela Diaz.
Olen tehnyt teille monta ilmoitusta henkilöstä nimeltä Michelle Hadley.
Sain tänään viestejä, joissa hän uhkaa lähettää jonkun raiskaamaan minut.
Poliisi saapuu paikalle,
koska ilmoituksen mukaan joku on tullut raiskausaikeissa.
Ian näkee, että he ovat poliiseja.
Hän seisoo ase kädessään uskotellakseen poliiseille -
uhkan olevan niin suuri, että hän on valmis voimankäyttöön -
vaimoa vaanivaa miestä vastaan.
Hän kerjää luotia. Olisin ampunut hänet.
Hän näyttelee.
Hän näytti virkamerkkiään ja heitti sen pöydälle.
No niin.
Olen Ian. Työskentelen liittovaltion seriffinä.
Hän on Angela.
Ian viestii sillä: "Olen yksi teistä. Teidän kannattaa uskoa minua."
Ellen olisi meilannut miehelle, Angela olisi raiskattu pihalla.
Hän vakuuttelee, ettei ole nähnyt mitään vastaavaa.
Että Michelle Hadley kuuluu pehmustettuun huoneeseen.
Hän chillailee kotonaan, vetelee naruista ja manipuloi kaikkia.
Ianin yritys manipuloida poliisia alkaa mennä läpi.
Milloin se tyttö pidätetään tämän paskan lähettämisestä -
ja raiskaajien värväämisestä? Kysyn vain.
Kun raiskauksen uhka on välitön, poliisilla ei ole aikaa miettiä.
Alkaa ajojahti.
Poliisit laukkaavat naapurustossa, ja helikopteri pannaan ilmaan.
He etsivät väitettyä raiskaajaa.
Sitten seuraa viimeinen näytös.
Hätäkeskus. Mitä on tapahtunut?
Joku hyökkäsi takaani, heitti seinää vasten ja kuristi minua.
Ian kiristää uhkaa,
vaaraa, jonka takana Michelle Hadley muka on.
Kun yritin liikkua, mies tarttui hiuksiini niskasta.
Hän sanoi: "Nyt sinut raiskataan."
Ian pakottaa poliisin toimimaan nopeasti.
Nyt tehdään niin, että haen sen naisen asemalle.
Tapahtumien aikajanaa tarkastelemalla selviää,
miten Ian sai poliisin pidättämään Michelle Hadleyn.
Vaikka Ian teki kaikkensa peittääkseen jälkensä,
digitaalisessa rikostutkinnassa löytyy aina muita näytön lähteitä.
Tutkiessani Ianin oikeusministeriöltä saamia laitteita,
hänen tietokoneeltaan löytyi ratkaisevaa tietoa.
Kun luodaan Word-asiakirja, taustalle luodaan väliaikaistiedostoja.
Jos tulee sähkökatkos tai unohtaa tallentaa, asiakirjan voi palauttaa.
Ianin virkakoneelta löytyi jäänteitä Lilithistruth-tilin sähköpostista.
Se todisti, että Ian Diaz on Lilith.
TUHOAN HÄNET
Se oli mustaa valkoisella.
Oli aika pidättää Ian Diaz.
Muistatte ehkä kieron juonen Orange Countysta.
IAN DIAZ PIDÄTETTIIN 13. TOUKOKUUTA 2021
En meinannut uskoa sitä.
Menin heti oikeusministeriön sivuille.
Siellä oli tiedote hänen pidätyksestään.
"Voi luoja, totta se on."
Tapaus on alkujaan vuodelta 2016.
Ian Diaz ja hänen silloinen vaimonsa Angela punoivat kieron juonen -
Michelle Hadleyn pään menoksi.
Olin aivan varma,
että Ian kiistäisi syytteet.
Hän tekisi kaikkensa todistaakseen syyttömyytensä.
Naisen syylliseksi lavastanut ex-kumppani on tuomittu.
Kaikista syytekohdista.
Muistan, että seisoin lavuaarin edessä ja katsoin peiliin.
Katsoin itseäni ja ajattelin: "Helvetti, sinä teit sen.
Sinä teit sen."
IAN DIAZ EROTETTIIN LIITTOVALTION PALVELUKSESTA 2023
HÄN KIISTI SYYTTEET, MUTTA HÄNET TUOMITTIIN -
VAINOAMISESTA, PERÄTTÖMÄSTÄ LAUSUMASTA JA OIKEUDENKÄYTÖN HÄIRINNÄSTÄ
HÄN SUORITTAA 10 VUODEN VANKEUSTUOMIOTA TEXASISSA
En voinut uskoa sitä.
En voinut uskoa, että niin kävi.
En ole koskaan ollut niin surullinen.
Se tuntui painajaiselta, josta minun piti herätä.
En voinut. Se oli totta.
Huomasin heti tutkintaa aloittaessani henkilön nimeltä Leslie.
Tajusin hyvin varhain, että hän piti Ian Diazin puolia.
Monet varmasti luulevat, että olen ystävyytemme sokaisema -
enkä näe jotain pimeää puolta Ianista.
En voi sanoa varmuudella, että haastateltuani häntä -
uskoin hänen olevan rakastunut Ianiin,
mutta myöhemmin saatuamme lisää todisteita -
tulin siihen tulokseen.
Rakastan häntä koko sydämestäni. Hän on kuin osa perhettäni.
Rakastan Iania aina, mutta en ole rakastunut häneen.
On teidän näkökulmanne, minun näkökulmani ja totuus.
Ei ole mitään todisteita, jotka saisivat minut epäilemään Ianin syyttömyyttä.
Angela on sarjahuijari,
ja hän myönsi syyllisyytensä.
Syytön ei sanoisi olevansa syyllinen.
Emme saa koskaan tietää, mitä asunnossa oikeastaan tapahtui.
Sen tietävät vain Ian Diaz ja Angela Connell.
He eivät ole luotettavia todistajia.
Voimme yrittää vastata kysymykseen: "Miksi Ian teki sen?"
Asunto on toki osatekijä, eikä hän halunnut menettää kotiaan,
mutta mielestäni kyse oli Ianin halusta kontrolloida toista ihmistä.
Hän halusi kontrolloida Michelleä.
Michelle pääsi pakoon, ja se suututti Iania.
Hän kehitti juonen lavastaakseen ex-tyttöystävänsä.
Minun nähdäkseni Angela Connell oli täydellinen kumppani,
koska hän janosi empatiaa.
Angela tekeytyi mielellään uhriksi,
ja Ian käytti sitä hyväkseen.
IAN DIAZ MYI ASUNNON VUONNA 2016, KUN MICHELLE OLI VANKILASSA
MICHELLE EI SAANUT KÄSIRAHAA TAKAISIN
Ian sai kaiken haluamansa mutta menetti lopulta vapautensa.
Mietin usein,
miten Ianista tuli se ihminen, joka halusi hallita minua.
Ian kertoi minulle joskus varttuneensa myrkyllisessä ympäristössä.
Mietin, voisiko se selittää hänen käytöksensä minua kohtaan.
Hänellä tuntui olevan kaksi erilaista persoonaa.
Koskaan ei tiennyt, kumpi oli vastassa,
seksihullu hirviö vai kunnollinen poika.
Luulin, että se kunnollinen puoli oli hänen todellinen persoonansa,
mutta ikävä kyllä vahinko oli tapahtunut.
MICHELLE HADLEY VIETTI 88 PÄIVÄÄ VANKILASSA
HÄN VAPAUTUI KAIKISTA SYYTTEISTÄ
LILITHISTRUTH-TILI EI OLLUT HÄNEN, EIKÄ HÄN LÄHETTÄNYT TILILTÄ VIESTEJÄ
HÄN SAI ANAHEIMIN POLIISILTA HUOMATTAVAN KORVAUKSEN VUONNA 2021
Ian ja Angela tekivät minusta Lilithin.
Lilith pakeni Eedenistä -
ja uhmasi Aatamia, Jumalaa ja kaikkia.
Hän on kapinallisen perikuva.
Nyt jälkeenpäin en ole vihainen siitä,
että he valitsivat minulle hahmoksi -
uhmakkaan naisen, joka vastustaa miesauktoriteetteja.
Se sopii minulle. En vain tiennyt sitä silloin.
Se kaikki on nyt takanapäin.
Aloin rakentaa elämääni uudelleen.
Jatkoin opintoja ja menin töihin. Aloin tapailla miehiä.
Sitten tulin raskaaksi.
Synnytin tyttäreni samana päivänä, jona Ian tuomittiin.
Katso. Eikö olekin hienoa?
Noin tehdään, kun kuvataan elokuvaa.
Teithän jotain kivaa tänään? - Joo.
Minulla on ikävä sinua, kulta. Rakastan sinua.
Minulla on ikävä sinua. - Äidin rakas. Olet suloinen.
Suukkoja.
On ikävä.
Suloinen tyttäreni on kaunis päätös sadulleni.
Sillä on onnellinen loppu.
En ole prinsessa, mutta saan olla oman tarinani sankari.
Tekstitys: Suvi Niemelä